CELEX: 62015CN0126
Language: hu
Date: 2015-03-12 00:00:00
Title: C-126/15. sz. ügy: 2015. március 12-én benyújtott kereset – Európai Bizottság kontra Portugál Köztársaság

11.5.2015   
            
            
               HU
            
            
               Az Európai Unió Hivatalos Lapja
            
            
               C 155/16
            
         2015. március 12-én benyújtott kereset – Európai Bizottság kontra Portugál Köztársaság
   (C-126/15. sz. ügy)
   (2015/C 155/18)
   Az eljárás nyelve: portugál
   
      Felek
   
   
      Felperes: Európai Bizottság (képviselők: G. Braga da Cruz és F. Tomat meghatalmazottak)
   
      Alperes: Portugál Köztársaság
   
      Kereseti kérelmek
   
   
               —
            
            
               A Bíróság állapítsa meg, hogy a Portugál Köztársaság – mivel a már megadóztatott és szabad forgalomba bocsátott cigarettásdobozokat egy meghatározott évben kereskedelmi és értékesítési tilalommal sújtotta a Ministério das Finanças e da Administração Pública 1295/2007 rendeletének 27. cikkében előírt rendkívül rövid időszak elteltét követően – nem teljesítette a jövedéki adóra vonatkozó általános rendelkezésekről szóló, 2008/118/EK irányelv (1) 7. cikkéből, 9. cikkének első bekezdéséből, valamint 39. cikkének (3) bekezdéséből eredő kötelezettségeit, és megsértette az arányosság elvét;
            
         
               —
            
            
               A Bíróság a Portugál Köztársaságot kötelezze a költségek viselésére.
            
         
      Jogalapok és fontosabb érvek
   
   
               1.
            
            
               
                  
                     A 2008/118/EK irányelv 7. és 9. cikke, valamint az arányosság elve
                  
               
               
                           —
                        
                        
                           A 2008/118/EK irányelv (a továbbiakban: irányelv) 7. cikkéből az következik, hogy a dohánygyártmányok jövedékiadó-kötelezettsége a szabad forgalomba bocsátás időpontjában keletkezik, az azon időpontban hatályos mértékben. Az irányelv 9. cikke előírja, hogy a jövedéki adó kivetésének feltételei és mértéke megegyezik az adó kivetésének időpontjában hatályban lévő feltételekkel és mértékkel. Ha a szóban forgó termékeket már szabad forgalomba bocsátották, az uniós adószabályozás semmiféle olyan rendelkezést nem tartalmaz, ami arra biztosítana lehetőséget a tagállamok számára, hogy egy a fizetendő adóhoz viszonyítottan további adóval sújtsák e termékeket, vagy hogy adójogi indokokból korlátozzák kereskedelmüket, figyelemmel szabad forgalomba bocsátásuk időpontjára.
                        
                     
                           —
                        
                        
                           Portugáliában a Ministério das Finanças e da Administração Pública 1295/2007 rendeletének (a továbbiakban: rendelet) értelmében a meghatározott gazdasági évre vonatkozó adójeggyel ellátott cigarettásdobozokat kizárólag az ezen adójegynek megfelelő évet, azaz a szabad forgalomba bocsátás évét követő év harmadik hónapjának végéig lehet értékesíteni és lehet azokkal kereskedni. Átmeneti jelleggel és a rendelet rendelkezéseinek megfelelően meghatározásra került, hogy az értékesítés határideje 2008 májusának végén jár le a 2007. évre vonatkozó adójeggyel ellátott cigarettásdobozok esetében, és 2009 áprilisának végén a 2008. évre vonatkozó adójeggyel ellátott cigarettásdobozok esetében.
                        
                     
                           —
                        
                        
                           Ebben az értelemben a Bizottság azt állítja, hogy a portugál szabályozás sérti az irányelv 7. cikkét és 9. cikkének első bekezdését, jóllehet nem zárja ki annak lehetőségét, hogy az említett törvényhozás közérdekű indokokkal igazolható.
                        
                     
                           —
                        
                        
                           A Bizottság ugyanakkor azt állítja, hogy a Portugália által az előzetes közigazgatási eljárás során az említett szabályozás igazolása érdekében hivatkozott indokok (az adócsalás és az adóelkerülés megelőzése, a közegészség védelme, az illegális dohánykereskedelem elleni küzdelem és az adóbevételek biztosítása) nem fogadhatók el, amennyiben ezek sértik az arányosság elvét.
                        
                     
         
               2.
            
            
               
                  
                     A 2008/118/EK irányelv 39. cikkének (3) bekezdése és az arányosság elve
                  
               
               
                           —
                        
                        
                           Az irányelv 39 cikkének (3) bekezdése előírja, hogy a tagállamok biztosítják, hogy az adózási jelzések ne akadályozzák a jövedéki termékek szabad szállítását. A rendeletben foglalt tilalom ilyen akadályokat képez annak előírásával, hogy a meghatározott gazdasági évre vonatkozó adójeggyel ellátott cigarettásdobozokat kizárólag az ezen adójegynek megfelelő évet követő év harmadik hónapjának végéig lehet értékesíteni és lehet azokkal kereskedni. Az importőrök azon félelme, hogy nem tudják értékesíteni készleteiket, ha módosul az adó mértéke, elrettentheti őket a szokásos beszerzésektől, különösen a más tagállamokból származóktól, és ily módon a kereskedelem olyan szinten sérül, amely túllépi a például a jövedéki adó emelkedését megelőző kivételes mennyiségű forgalomba bocsátásának elkerüléséhez szükséges mértéket.
                        
                     
                           —
                        
                        
                           A Bizottság tehát úgy ítéli meg, hogy a rendeletből következő értékesítési és kereskedelmi tilalom akadályozza az áruknak az irányelv 39. cikke (3) bekezdése értelmében vett szabad forgalmát, és túllép az adócsalás, az adóelkerülés vagy a visszaélések megelőzéséhez szükséges mértéken. Következésképpen ellentétes az irányelv 39. cikkének (3) bekezdésével is, és sérti az arányosság elvét.
                        
                     
         
      (1)  A jövedéki adóra vonatkozó általános rendelkezésekről és a 92/12/EGK irányelv hatályon kívül helyezéséről szóló, 2008. december 162008/118/EK tanácsi irányelv (HL L 9., 12. o.)